**Centrul de Resurse și Angajament Ford susține opt noi programe de antreprenoriat social pentru a sprijini comunitatea din Craiova**

**23 iunie 2023, Craiova, România** - Ford anunță opt noi programe de antreprenoriat social care vor fi susținute prin Centrul de Resurse și Angajament Ford din Craiova. Centrul, inaugurat în 2018, este un incubator social în care studenții pot proiecta și lansa întreprinderi sociale durabile și inovatoare pentru a ajuta comunitatea locală.

Centrul este o colaborare între Ford Motor Company Fund, latura filantropică a companiei, care lucrează cu partenerul lor internațional ce acordă granturilor – GlobalGiving, Asociația pentru Educație SV Oltenia (EDUCOL), o organizație locală non-profit care urmărește maximizarea oportunităților de formare, dezvoltare și angajare pentru tineri și Primăria Municipiului Craiova, care asigură spații de lucru și sprijin permanent.

**Mike Schmidt, Director Ford Fund, Programe globale și educație pentru viitorul muncii,** a declarat: "Sunt încântat să mă întorc la Craiova pentru a mă alătura acestei sărbători alături de studenții și partenerii noștri. Când ne-am angajat în acest program de antreprenoriat cu EDUCOL și Primăria, a fost multă emoție și anticipare cu privire la ceea ce am putea realiza împreună. Fiind din nou în Craiova, pot vedea progresul extraordinar care a fost făcut, nu numai în sprijinirea dezvoltării profesionale și personale a tinerilor, ci și în construirea de întreprinderi care pot ajuta comunitatea locală".

Ca și în anii precedenți, EDUCOL a organizat un concurs între studenții de la mai multe facultăți din cadrul Universității din Craiova și a oferit consiliere și mentorat pentru a-i ajuta pe studenți să-și definească propunerile și să le prezinte spre analiză către EDUCOL, Ford, Ford Fund, Primăria Municipiului Craiova și Asociația Studenților de la Universitatea Craiova.

Cele opt proiecte câștigătoare pentru programul 2023-2024 vor primi subvenții cuprinse între 15.000 și 32.000 USD, mentorat continuu, spații de birouri în clădirea CRAF și instruire în domeniul Desing-thinking de la Academia Henry Ford din SUA. Acesta sunt:

* **Brighter Smiles** – un centru mobil pentru sănătatea orală, educarea și prevenirea afecțiunilor orale
* **Bee Nice** – informarea despre insectele polenizatoare și protejarea lor prin deschiderea unui centru dedicat în aer liber
* **Level Up** - centru de învățare pentru a ajuta la dezvoltarea abilităților, inclusiv tehnologie, finanțe și engleză pentru toate vârstele
* **ProPhysioKids** – asistența în reabilitare a celor cu deficiențe posturale și fizice
* **Youngen Hub** – spațiu mobil, multifuncțional și cafenea care oferă diverse servicii și locuri de muncă
* **Olteniada –** program intergenerațional de sport și activitate fizică care promovează un stil de viață sănătos
* **Easy Do** – sprijinirea nevoilor de mobilitate ale persoanelor cu dizabilități cu echipamente specializate
* **EC-SS** – centru de studii și cercetări sociale pentru identificarea și abordarea nevoilor locale presante

**Leonardo-Geo Mănescu, manager CRAF și președinte EDUCOL**: "Cea de-a 6-a ediție a competiției de antreprenoriat social confirmă că dincolo de viziunea studenților există acțiune și colaborare. Opt noi echipe vor inova în folosul comunității, valorificând experiența campionilor din edițiile anterioare. Aceasta este o forma de educație participativă, care îi responsabilizează și ne solidarizează. Îi felicităm și îi susținem pentru a obține rezultatele promise".

Cele opt noi proiecte se alătură celor douăzeci și opt de proiecte aflate în prezent în curs de dezvoltare la Centrul de Resurse și Angajament Ford, care au primit, de asemenea, subvenții în anii precedenți: **Empower Youth Center** – Un centru de tineret care va oferi o serie de activități pentru a ajuta la dezvoltarea abilităților orientate către om și domeniul financiar, precum și îndrumare în carieră Craiova; **Travel Guide** - Un ghid de călătorie, disponibil online, care oferă informații despre atracțiile turistice și serviciile artizanale din Craiova, inclusiv îndrumări pentru accesul facil; **Intelligent Traffic Light** – Implementarea unui sistem inteligent de control al traficului rutier, care va îmbunătăți comportamentul în trafic atât pentru pietoni, cât și pentru șoferi;

**TESI** – Oferirea de acces egal la servicii de traducere / interpretare îmbunătățite cu tehnologie de înaltă calitate (inclusiv servicii la distanță și ateliere educaționale); **RAISE** – Un centru de colectare a îmbrăcămintei / textilelor uzate care urmează să fie sortate, reciclate și reproiectate pentru donație sau vânzare; **Training TNT for Trainers** - Sprijinirea tinerilor în dezvoltarea abilităților sociale orientate pe comunicare, auto-stăpânire, inteligență emoțională pentru a deveni ulterior formatori; **MathLife** - O platformă web pentru a arăta aplicațiile matematicii în lumea reală; **CS Life** – O afacere de reciclare și recondiționare axată pe cartușe de imprimantă uzate**; Basecamp –**otabără de fitness în aer liber, care oferă forme alternative de antrenament de grup; **SmartEd -**dezvoltarea unei platforme educaționale online inovatoare; **Sedo (Servicii și donații) –**conectarea persoanelor care au nevoie de anumite cunoștințe sau servicii cu cei care au capacitatea și experiența de a le oferi; **Creastation**– un centru de programare pentru copii și tineri dornici să înțeleagă și să învețe abilități de programare și imprimare 3D; **EVClub**– oferă kituri de construcție de mașini EV pentru dezvoltarea cunoștințelor tehnice și mecanice: **Clay Studio**- un centru de prelucrare artistică a argilei unde participanții își pot descoperi, construi și dezvolta abilitățile artistice;**EBiS Club**- hub de mobilitate și platformă pentru închirierea trotinetelor electrice**; EduMix 100**- servicii de consultanță legate de învățarea mixtă, alfabetizare digitală și creare de conținut digital**; Furnix**- centru de recondiționare și personalizare a elementelor de mobilier și cursuri de sculptură în lemn pentru copii; **Germiplants**- sere pentru cultivarea, producerea și prelucrarea plantelor aromatice și medicinale; **Good Will -**Centru de terapie prin artă (dans, muzică, teatru, ateliere de pictură), care își propune să dezvolte creativitatea copiilor și tinerilor, facilitând incluziunea socială; **AgeleSS**- Recondiționarea pantofilor vechi pentru a oferi încălțăminte la prețuri accesibile; **ASKS**- încurajarea mai multor tineri pentru orientarea spre o carieră în știință, tehnologie, inginerie și matematică; **GRENA**- înființarea de sere pentru a ajuta la creșterea randamentului culturilor, dezvoltarea de noi soiuri de plante, adaptabile la condiții climatice interschimbabile, sprijinirea micilor fermieri; **H4H – un** centru de reabilitare care acoperă mai multe domenii medicale (terapie fizică, logopedie, educație psihosocială); **NAO**- nou program software inovator pentru roboții NAO care va asigura angajamentul interactiv cu copiii autiști în timpul sesiunilor de terapie; **MarCo** - întreprindere de marketing și comunicare care sprijină ONG-urile orientate către comunitate; **EcOil-Cuv -**colectarea uleiului uzat pentru reciclare și transformarea lui în săpun organic; **GoBike Craiova**- centre de închiriere de biciclete, la un preț accesibil, pentru stimularea mobilității și a unui stil de viață sănătos; **The Centre of Learning Assistance for School and Society** - program afterschool menit să integreze copiii din medii defavorizate, care oferă cursuri de limbi străine.

Peste 380 de studenți vor lucra acum împreună la implementarea proiectelor la Centrul de Resurse și Angajament Ford. Centrul, care are obiectivul de a ajuta elevii să-și dezvolte abilitățile pentru viitorul loc de muncă, oferind în același timp sprijin comunității locale, a ajutat mii de beneficiari și a câștigat trei premii CSR de la deschidere.

"Eu cred că, având sprijinul și resursele potrivite, studenții pot deveni antreprenori sociali de succes și pot crea soluții durabile la provocările sociale care aduc beneficii oamenilor și comunităților. Mă bucur să văd că mulți studenți devin interesați de antreprenoriatul social, deoarece încearcă să aibă un impact pozitiv asupra societății, urmărindu-și în același timp obiectivele de carieră. Apreciez, încă o dată, Centrul de Resurse și Angajament Ford și partenerii programului pentru contribuția lor unică la ecosistemul antreprenorial și comunitate", a declarat **Mujdat Tiryaki, Președinte Ford Otosan România și Director al fabricii Ford Otosan Craiova.**

**Lia Olguța Vasilescu, Primarul Municipiului Craiova,** a declarat: "Astăzi ne-am întâlnit ca să premiem excelența și mă bucur că putem face asta în rândul studenților, prin proiectele pe care ni le-au prezentat și care au putut fi puse în practică, atât cu ajutorul Primăriei Municipiului Craiova, cât și al Centrului de Resurse și Angajament Ford. Le mulțumesc acestora pentru că au înțeles că trebuie să devină un partener social, iar toate proiectele pe care le-au făcut până acum au suscitat un mare interes în rândul tinerilor."

# # #

***Despre Ford Motor Company Fund***

*În calitate de entitate filantropică globală al Ford Motor Company, Ford Fund se concentrează pe furnizarea accesului la servicii esențiale, educație pentru viitorul muncii și oportunități antreprenoriale pentru comunitățile subreprezentate și cu resurse reduse. Parteneriatele și programarea Ford Fund sunt concepute pentru a răspunde nevoilor unice ale comunității, asigurându-se că oamenii au oportunități echitabile de a merge mai departe. Valorificând amploarea, resursele și expertiza Ford în mobilitate, Ford Fund are un impact semnificativ prin acordarea de subvenții, prin Centrele de Resurse și Angajament Ford și prin voluntariatul angajaților. Pentru mai multe informații, vizitați fordfund.org sau alăturați-vă la @FordFund pe* [*Facebook*](https://www.facebook.com/FordFund/)*,* [*Instagram*](https://www.instagram.com/fordfund/) *și* [*Twitter*](https://twitter.com/fordfund/)*.*

***Despre GlobalGiving***

*GlobalGiving conectează organizații nonprofit, donatori și companii din aproape fiecare țară din lume pentru a accelera schimbarea condusă de comunitate. Ajutăm organizațiile nonprofit să acceseze finanțarea, instrumentele, instruirea și sprijinul de care au nevoie pentru a-și servi comunitățile. Din 2002, comunitatea GlobalGiving a strâns peste 830 de milioane de dolari de la peste 1,7 milioane de donatori pentru mai mult de 34.000 de proiecte în peste 175 de țări. Fiecare dintre organizațiile nonprofit de pe* [*GlobalGiving.org*](https://clicktime.symantec.com/15tpNzLjUCrYYYPi5xWCH?h=iK2_x0x25-qjGyn0_8vTaEsIqE0r59ccqK9Ik2RpNEM=&u=https://www.globalgiving.org) *a fost verificată și s-a angajat să ofere donatorilor actualizări regulate despre modul în care donațiile sunt puse la lucru. Aflați mai multe la* [*www.globalgiving.org*](https://clicktime.symantec.com/15tpNzLjUCrYYYPi5xWCH?h=iK2_x0x25-qjGyn0_8vTaEsIqE0r59ccqK9Ik2RpNEM=&u=https://www.globalgiving.org).

*.*

**Despre Ford Motor Company**

*Ford Motor Company (NYSE: F) este o companie globală cu sediul în Dearborn, Michigan, dedicată construirii unei lumi mai bune, în care fiecare persoană este liberă să se miște și să-și urmeze visele. Planul Ford + al companiei pentru creștere și crearea de valoare combină punctele forte existente, noile capacități și relațiile permanente cu clienții pentru a îmbogăți experiențele clienților și a le aprofunda loialitatea. Ford dezvoltă și livrează camionete Ford inovatoare, vehicule utilitare sport, furgonete, vehicule comerciale și vehicule de lux Lincoln, împreună cu servicii conectate. Compania face acest lucru prin intermediul a trei segmente de afaceri centrate pe client: Ford Blue, care proiectează vehicule iconice alimentate hibride sau pe carburant; Ford Model e dezvoltă EV-uri revoluționare împreună cu software-ul încorporat care definește experiențe digitale excepționale pentru toți clienții; și Ford Pro, care ajută clienții comerciali să-și transforme și să-și extindă afacerile cu vehicule și servicii adaptate nevoilor lor. În plus, Ford urmărește soluții de mobilitate prin Ford Next și oferă servicii financiare prin Ford Motor Credit Company. Ford are aproximativ 174.000 de angajați în întreaga lume. Mai multe informații despre companie și produsele și serviciile sale sunt disponibile la corporate.ford.com.*

***Ford,*** *un brand american global integrat în ADN-ul Europei de peste 100 de ani este dedicat libertății de mișcare care merge mână în mână cu grija față de planetă și unul față de celălalt. Planul Ford + al companiei, cu Model e, Ford Pro și unitățile de afaceri Ford Blue, accelerează transformarea europeană către un viitor complet electric și neutru din punct de vedere al emisiilor de carbon până în 2035. Compania inovează prin vehicule electrice noi și îndrăznețe, fiecare proiectat cu gândul la șoferii europeni și inovând cu servicii pentru a ajuta oamenii să se conecteze, comunitățile să crească și afacerile să prospere. Vânzarea și întreținerea vehiculelor Ford pe 50 de piețe europene individuale, operațiunile includ, de asemenea, Ford Motor Credit Company, divizia Ford Customer Service și 14 unități de producție (opt deținute integral și șase unități mixte neconsolidate) cu patru centre cu sediul în Köln, Germania; Valencia, Spania și la joint-venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute integral și la societățile mixte consolidate și aproximativ 56.000 de persoane, inclusiv întreprinderi neconsolidate din întreaga Europă. Mai multe informații despre companie, produsele sale și Ford Credit sunt disponibile la corporate.ford.com.*